เงินบาทเปิดตลาด 30.25/27
ธนาคารซีไอเอ็มบีไทย รายงาน เงินบาทเปิดตลาด 30.25/27 คาดผันผวน มองกรอบ 30.20-30.30
15 ก.ย. 2554

ธนาคารซีไอเอ็มบีไทย รายงาน เงินบาทเปิดตลาด 30.25/27 คาดผันผวน มองกรอบ 30.20-30.30
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.25/27 บาท/ดอลลาร์ ใกล้เคียงกับเย็นวานนี้ที่ปิดตลาดที่ระดับ 30.24/26 บาท/ดอลลาร์
วันนี้เงินบาทวันนี้คาดว่าจะผันผวน เพราะมีทิศทางที่เป็นไปได้ทั้งอ่อนค่าและแข็งค่า ซึ่งปัจจัยที่ต้องติดตามสำหรับวันนี้คือ ข่าวที่กองทุนต่างชาติอาจจะขายเงินสกุลเอเชียจากความกังวลของสินเชื่อที่ตึงตัวของแต่ละประเทศ 
"เงินบาทวันนี้มีโอกาสได้ทั้งแข็งค่า และอ่อนค่า เพราะมีข่าวว่ากองทุนต่างชาติจะขายเงินสกุลเอเชีย ดังนั้นหากยังมี flow ในส่วนนี้ก็น่าจะส่งผลให้เงินบาทอ่อนค่าต่อ แต่ถ้าไม่มีตรงนี้ export คงทยอยขาย(ดอลลาร์)ออกมาบ้าง" 
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 76.70/75 เยน/ดอลลาร์ ส่วนเงินยูโรอยู่ที่ระดับ 1.3710/3712 ดอลลาร์/ยูโร
นักบริหารเงิน คาดว่า วันนี้เงินบาทจะแกว่งอยู่ในกรอบ 30.20-30.30 บาท/ดอลลาร์